gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu ko gu gu tr gu gu fr gu gu gu gu gu gu gu gu gu gu gu gu gu gu gu gu gu gu la gu gu tr gu gu gu gu en en en en en fa en en en en en ru en en en en en en en en es en en en en ar en en en en en en
૨૧ વર્ષનો રબાડા બન્યો બોલર નંબર વન
ઇંગ્લૅન્ડ સામેની વન-ડે સિરીઝમાં શાનદાર પર્ફોર્મન્સના જોરે તેના જ દેશના સ્પિનર ઇમરાન તાહિરને હટાવીને વન-ડે બોલરોના રૅન્કિંગમાં ટોચનું સ્થાન હાંસલ કર્યું
ચૅમ્પિયન્સ ટ્રોફી પહેલાં રમાયેલી છેલ્લી વન-ડે સિરીઝમાં કમાલના પર્ફોર્મન્સના પ્રતાપે સાઉથ આફ્રિકાનો ૨૧ વર્ષનો પેસબોલર કૅગિસો રબાડા વન-ડેનો નંબર વન બોલર બની ગયો છે. રબાડાએ તેના જ દેશના લેગ સ્પિનર ઇમરાન તાહિરને હટાવીને ટોચનું સ્થાન હાંસલ કર્યું છે. રબાડા અને તાહિર વચ્ચે માત્ર બે રેટિંગ પૉઇન્ટનો તફાવત છે. રબાડાના ૭૨૪ છે જ્યારે તાહિરના ૭૨૨ રૅટિંગ પૉઇન્ટ છે.
રબાડાએ ઇંગ્લૅન્ડ સામેની સિરીઝમાં ત્રણ વન-ડેમાં કુલ સાત વિકેટ લીધી હતી. તેણે છેલ્લી મૅચમાં ૩૯ રનમાં ૩૪ વિકેટ સાથે હાહાકાર મચાવીને ઇંગ્લૅન્ડની કમર તોડી નાખી હતી અને મૅન ઑફ ધ મૅચ પણ બન્યો હતો.
પાંચ દિવસ બાદ બાવીસ વર્ષનો થનાર રબાડા આ સાથે સક્લૈન મુશ્તાક બાદ નંબર વન બોલર બનનાર સૌથી યુવા બોલર બની ગયો છે.
બોલર ઉપરાંત બૅટ્સેમનના રૅન્કિંગમાં નંબર વન પર સાઉથ આફ્રિકન પ્લેયર છે. ૮૭૪ રેટિંગ પૉઇન્ટ સાથે સાઉથ આફ્રિકાનો કૅપ્ટન એ. બી. ડિવિલિયર્સ નંબર વન છે જ્યારે ૮૭૧ રેટિંગ પૉઇન્ટ સાથે ઑસ્ટ્રેલિયાનો ડેવિડ વૉર્નર બીજા નંબરે છે. ટૉપ ટેન રૅન્કિંગમાં સૌથી વધુ સાઉથ આફ્રિકાના જ ખેલાડીઓ છે. બોલરોમાં રબાડા અને તાહિર ટોચના બે સ્થાન પર બિરાજમાન છે ત્યારે બૅટિંગમાં નંબર વન ડિવિલિયર્સ ઉપરાંત ચોથા નંબરે ક્વિન્ટન ડી કૉક, છઠ્ઠા નંબરે ફૅફ ડુ પ્લેસી અને દસમા નંબરે હાશિમ અમલા છે.
ટીમ રૅન્કિંગમાં જબરદસ્ત સ્પર્ધા
ઇંગ્લૅન્ડ સામે વન-ડે સિરીઝ હાર્યા છતાં સાઉથ આફ્રિકાએ વન-ડેમાં નંબર વનનું સ્થાન જાળવી રાખ્યું છે. વન-ડેની ટોચની પાંચ ટીમોમાં ભારે સંઘર્ષ જોવા મળી રહ્યો છે અને તેમની વચ્ચે માત્ર ત્રણથી ચાર રેટિંગનો ફરક જોવા મળી રહ્યો છે. સાઉથ આફ્રિકા ૧૨૨ રેટિંગ સાથે પહેલા નંબરે છે જ્યારે બીજા નંબરે ઑસ્ટ્રેલિયા (૧૧૮), ત્રીજા નંબરે ભારત (૧૧૭), ચોથા નંબરે ન્યુ ઝીલૅન્ડ (૧૧૪) અને પાંચમા નંબરે ઇંગ્લૅન્ડ (૧૧૨) છે.
વન-ડેના ટૉપ ફાઇવ બોલર
વન-ડેના ટૉપ ફાઇવ બૅટ્સમેન
૧) એ. બી. ડિવિલિયર્સ
૪) ક્વિન્ટન ડી કૉક
ટૉપ ટેનમાં એકમાત્ર વિરાટ
બોલર અને બૅટ્સમેન બન્ને ટૉપ ટેનમાં ભારતનો એકમાત્ર વિરાટ કોહલી જ સ્થાન મેળવી શક્યો છે. વિરાટ ૮૫૨ રેટિંગ સાથે બેટ્સમેનોમાં ત્રીજા નંબરે છે. વિરાટ બાદ રોહિત શર્મા બારમા, મહેન્દ્ર સિંહ ધોની તેરમા અને શિખર ધવન પંદરમા નંબરે છે.
બોલરોમાં ભારતનો નંબર વન બોલર અક્ષર પટેલ છે અને એ ૧૧મા સ્થાને છે. અમિત મિશ્રા ૧૩મા અને રવિચન્દ્રન અશ્વિન ૧૮મા સ્થાને છે.
બંગલા દેશના શાકિબ-અલ-હસને વન-ડેમાં નંબર વન ઑલરાઉન્ડર તરીકે સ્થાન જાળવી રાખ્યું છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.